**Precizări referitoare la indemnizațiile aferente certificatelor de CM în perioada stării de urgență**

Având în vedere **Ordonanța de Urgență nr. 49 din 15 aprilie 2020**pentru modificarea şi completarea Ordonanţei de urgenţă a Guvernului nr. 158/2005  privind concediile şi indemnizaţiile de asigurări sociale de sănătate,  precum şi pentru reglementarea unor măsuri de protecţie socială,

* Indemnizaţiile aferente certificatelor de concediu medical **acordate în perioada stării de urgenţă** instituite în condiţiile Ordonanţei de urgenţă a Guvernului nr. 1/1999, aprobată cu modificări şi completări prin Legea nr. 453/2004, cu modificările şi completările ulterioare, **pot fi solicitate pe baza actelor justificative** de către persoanele prevăzute la art. 1 alin. (1) şi (2), art. 32 alin. (1), precum şi de plătitorii prevăzuţi la art. 36 alin. (3) lit. a) şi b**), în termen de 180 de zile de la data încetării perioadei stării de urgenţă."**

* Prin derogare de la prevederile art. 38 din Ordonanţa de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, aprobată cu modificări şi completări prin Legea nr. 399/2006, cu modificările şi completările ulterioare, **începând cu veniturile aferente lunii martie 2020, instituţiile şi autorităţile publice**, astfel cum sunt definite la art. 2 alin. (1) pct. 30 din Legea finanţelor publice nr. 500/2002, cu modificările şi completările ulterioare, şi la art. 2 alin. (1) pct. 39 din Legea privind finanţele publice locale nr. 273/2006, cu modificările şi completările ulterioare, **indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice,** **suportă integral indemnizaţiile de asigurări sociale de sănătate aferente certificatelor de concediu medical pentru carantină de care beneficiază personalul propriu, ca urmare a unei suspiciuni de infectare cu COVID-19.**